[{"text_idx": "#000001", "text": "Mae ymchwilwyr SPECIFIC wedi cadarnhau dull inc carbon rhad y gellir ei ehangu sy\u2019n gallu manteisio, am y tro cyntaf, ar botensial celloedd solar perofsgit i gael eu gweithgynhyrchu ar raddfa fawr."}, {"text_idx": "#000002", "text": "Gan ddefnyddio caenau dei slot mewn proses rholyn i rolyn (R2R), mae academyddion o Ganolfan Arloesi a Gwybodaeth SPECIFIC ym Mhrifysgol Abertawe wedi canfod ffordd o greu celloedd ffotofolta\u0308ig perofsgit \u201cy gellir eu hargraffu\u2019n llawn\u201d, ymadrodd a ddefnyddir yn aml ond yn anghywir hyd yn hyn."}, {"text_idx": "#000003", "text": "Chwiliodd y ti\u0302m am ddewis amgen i\u2019r electrod aur a roddir ar y ddyfais, fel arfer gan ddefnyddio proses anweddu ddrud ac araf ar o\u0302l i\u2019r ddyfais gael ei hargraffu."}, {"text_idx": "#000007", "text": "Darparodd y dyfeisiau ag electrodau carbon berfformiad ffotofolta\u0308ig tebyg i\u2019r electrodau aur confensiynol sy\u2019n anweddu, fel rhan o ddyfais fach ar swbstrad gwydr anhyblyg, gydag arbedion effeithlonrwydd trawsnewid pw\u0302er (PCE) gwerth 13-14% a buddion ychwanegol cyflawni\u2019n well ar dymereddau uwch a meddu ar sefydlogrwydd gwell yn y tymor hwy."}, {"text_idx": "#000008", "text": "Cynhyrchodd y ddyfais newydd wedi\u2019i chaenu\u2019n llwyr o rolyn i rolyn, a argraffwyd ar swbstrad hyblyg 20 metr o hyd, arbedion effeithlonrwydd trawsnewid pw\u0302er gwerth 10.8%."}, {"text_idx": "#000010", "text": "\u201cErs rhai blynyddoedd bellach, mae effeithlonrwydd y dyfeisiau hyn wedi bod yn cynyddu, gyda\u2019r disgwyliad y gellid eu hargraffu\u2019n llwyr. Mae\u2019r gwaith hwn wedi profi hynny.\u201d"}, {"text_idx": "#000011", "text": "Mae\u2019r genhedlaeth newydd hon o gell solar wedi elwa\u2019n sylweddol o strwythur cydweithredol unigryw\u2019r ti\u0302m sydd wedi ei chreu, sy\u2019n cynnwys cemegwyr, gwyddonwyr deunyddiau a pheirianwyr o Brifysgol Abertawe y mae pob un ohonynt yn gweithio ar y safle."}, {"text_idx": "#000012", "text": "O fewn pedair blynedd yn unig, mae\u2019r dull arloesol hwn ar gyfer celloedd ffotofolta\u0308ig wedi cael ei ddylunio a\u2019i greu, ei asesu a\u2019i ddadansoddi\u2019n fanwl, a\u2019i addasu a\u2019i wella, gan ddod a\u0302\u2019r posibilrwydd o argraffu a gosod miliynau o fetrau o gelloedd solar ledled y byd yn agosach nag erioed."}, {"text_idx": "#000014", "text": "\u201cEr mwyn cyflawni hyn, mae angen i ni ddechrau creu rhywbeth sydd wir yn edrych fel panel solar. Yna gallwn ni osod y paneli ar adeiladau a deall pa mor agos ydyn ni at gyflawni\u2019r addewid i weithgynhyrchu ynni gwyrdd adnewyddadwy yn y DU.\u201d"}]